5eac29e4229cf2766ab7e5abb63c8fb2
Τα δικαιώματά σας στην προστασία των δεδομένων σας
fxcm.com
2021.25
Βάσει ορισμένων προϋποθέσεων, ο νόμος για την προστασία των δεδομένων παρέχει στους ιδιώτες δικαιώματα, συμπεριλαμβανομένου του δικαιώματος πρόσβασης, διόρθωσης, απόσυρσης της συγκατάθεσής τους, διαγραφής, περιορισμού, φορητότητας των προσωπικών τους πληροφοριών καθώς και εναντίωσης στην επεξεργασία των πληροφοριών αυτών. Τα άτομα έχουν επίσης το δικαίωμα να υποβάλουν καταγγελία στην αρμόδια αρχή προστασίας δεδομένων εάν πιστεύουν ότι τα προσωπικά τους στοιχεία δεν υποβάλλονται σε επεξεργασία σύμφωνα με το νόμο. Περισσότερες πληροφορίες σχετικά με τα δικαιώματά σας αναφέρονται παρακάτω:


* Δικαίωμα απόκτησης αντιγράφου των προσωπικών σας πληροφοριών. Έχετε το δικαίωμα να λάβετε αντίγραφο των προσωπικών πληροφοριών που διατηρούμε για εσάς.
* Δικαίωμα διόρθωσης. Μπορείτε να ζητήσετε να διορθώσουμε τυχόν ανακριβείς ή/και να συμπληρώσουμε τυχόν ελλιπείς προσωπικές πληροφορίες. Στη συνέχεια θα διορθώσουμε τα αρχεία μας και θα ειδοποιήσουμε τους τρίτους στους οποίους ενδέχεται να έχουν μεταβιβαστεί αυτές οι προσωπικές πληροφορίες όπως περιγράφεται παραπάνω.
* Δικαίωμα στη φορητότητα των δεδομένων. Μπορείτε να ζητήσετε αντίγραφο όλων των προσωπικών πληροφοριών που μας έχετε δώσει και κατόπιν αυτού να διαβιβάσουμε αυτά τα δεδομένα σε άλλον υπεύθυνο επεξεργασίας δεδομένων της επιλογής σας.
* Δικαίωμα εξαίρεσης από την επικοινωνία διαφημιστικού περιεχομένου. Μπορείτε να ασκήσετε αυτό το δικαίωμα πατώντας στον σύνδεσμο «διαγραφή» ή «εξαίρεση» στα e-mails διαφημιστικού περιεχομένου που σας στέλνουμε.
* Δικαίωμα απόσυρσης συναίνεσης. Μπορείτε να αποσύρετε τη συναίνεσή σας για την επεξεργασία των προσωπικών σας πληροφοριών ανά πάσα στιγμή. Η απόσυρση αυτή δεν θα επηρεάσει τη νομιμότητα της επεξεργασίας με βάση την προηγούμενη συναίνεσή σας. Παρακαλούμε σημειώστε ότι εάν αποσύρετε τη συναίνεσή σας, ενδέχεται να μην μπορείτε να επωφεληθείτε από ορισμένες λειτουργίες υπηρεσιών για τις οποίες είναι απαραίτητη η επεξεργασία των προσωπικών σας πληροφοριών.
* Δικαίωμα εναντίωσης στην επεξεργασία. Μπορείτε να ζητήσετε να διακόψουμε την επεξεργασία των προσωπικών σας πληροφοριών. Σημειώστε ότι ενδέχεται να μην μπορείτε να επωφεληθείτε από ορισμένες λειτουργίες υπηρεσιών για τις οποίες είναι απαραίτητη η επεξεργασία των προσωπικών σας πληροφοριών.
* Δικαίωμα διαγραφής. Μπορείτε να ζητήσετε να διαγράψουμε τις προσωπικές σας πληροφορίες και θα συμμορφωθούμε, εκτός εάν υπάρχει νόμιμος λόγος να μην το κάνουμε.
* Το δικαίωμά σας να υποβάλετε καταγγελία στην εποπτική αρχή. Προτείνουμε να επικοινωνήσετε μαζί μας σχετικά με οποιεσδήποτε ερωτήσεις ή αν έχετε κάποιο παράπονο σχετικά με τον τρόπο με τον οποίο επεξεργαζόμαστε τις προσωπικές πληροφορίες. Ωστόσο, έχετε το δικαίωμα να επικοινωνήσετε άμεσα με την αρμόδια εποπτική αρχή. Για να επικοινωνήσετε με το Γραφείο του Επιτρόπου Προστασίας Δεδομένων Προσωπικού Χαρακτήρα στην Κύπρο, επισκεφτείτε την [ιστοσελίδα του Ιco](http://www.dataprotection.gov.cy/dataprotection/dataprotection.nsf/contact_en/contact_en) για οδηγίες. Εναλλακτικά, μπορείτε να επικοινωνήσετε με την αρχή της χώρας στην οποία διαμένετε. Μπορείτε να βρείτε περισσότερες πληροφορίες [εδώ](http://ec.europa.eu/justice/article-29/structure/data-protection-authorities/index_en.htm).


Εάν επιθυμείτε να ασκήσετε οποιοδήποτε από αυτά τα δικαιώματα, παρακαλούμε επισκεφθείτε τη σχετική σελίδα [εδώ](https://www.fxcm.com/gr/legal/data-protection-rights/) (Διαθέσιμη μόνο στα Αγγλικά). Σημειώστε ότι μπορεί να σας ζητηθεί να αποδείξετε την ταυτότητά σας για να σας εξυπηρετήσουμε. Ανταποκρινόμαστε σε όλα τα αιτήματα που λαμβάνουμε από άτομα που επιθυμούν να ασκήσουν τα δικαιώματά τους για την προστασία των δεδομένων τους σύμφωνα με τους ισχύοντες νόμους περί προστασίας δεδομένων.

